מודלין קולג' (אוקספורד)

מודלין קולג' (באנגלית: Magdalen College) הוא קולג' מינהלי של אוניברסיטת אוקספורד. נוסד בשנת 1458 על ידי ויליאם מוויינפליט. לקולג' יש את סך הנכסים הגבוה ביותר מכל מכללות אוקספורד, עם 977 מיליון ליש"ט נכון לשנת 2022, והוא אחד הטובים ביותר מבחינה אקדמית. מגדל מודלין הגדול והמרובע הוא נקודת ציון מוכרת באוקספורד, וישנה מסורת, מימי הנרי השביעי, שמקהלת המכללה שרה ממרומיו בשעה 6 בבוקר אחד במאי (אנ'). המכללה ממוקמת ליד נהר הצ'רוול (אנ') והגן הבוטני של אוניברסיטת אוקספורד. בשטח הקולג' נמצאים פארק צבאים ומשעול אדיסון. במודלין קולג' למדו בני כמה משפחות מלכותיות, כולל המלך אדוארד השמיני, שלמד בעודו נסיך ויילס מ-1912 עד 1914, אך עזב מבלי לסיים את לימודיו; ג'יגמה קיזר נאמגייל ואנגצ'וק, מלך בהוטן, וחאג'י אל-מוהתדי באללה, נסיך ברוניי. בוגרים ועמיתים נודעים נוספים הם הקרדינל תומאס וולזי, ראש ממשלת אוסטרליה לשעבר מלקולם פרייזר, ג'ון טרנר, ראש ממשלת קנדה לשעבר, הסופרים אוסקר ויילד, ק.ס. לואיס, ושיימוס היני, הארכאולוג ואשורולוג הורמוזד רסאם שגילה את עלילות גילגמש וגליל כורש, ומדענים זוכי פרס נובל כמו הווארד פלורי, פיטר מדאוור, ג'ון אקלס, וארווין שרדינגר. מודלין קולג' נוסד בשנת 1458 על ידי ויליאם מוויינפליט, בישוף וינצ'סטר והלורד צ'נסלר של אנגליה. המכללה נקראת על שם מריה מגדלנה הקדושה. הקולג' החל דרכו כמוסד ללימוד תאולוגיה ופילוסופיה בשם מודלין הול, שהוקם על ידי ויינפליט בשנת 1448, וממנו הגיעו רוב החוקרים הראשונים של הקולג'. לאחר הקמת הקולג', נוסד מודלין הול שני, שהוקם בשטח הקולג' בסביבות 1490, ובמאה ה-19 הועבר לרחוב קאטה והפך להרטפורד קולג'. ויינפליט גם הקים בית ספר, כיום בית ספר מודלין קולג', שהוא בית ספר פרטי הממוקם בקרבת מקום בצד השני של הצ'רוול. ויינפליט נעזר בעיזבון גדול מסר ג'ון פאסטולף, שביקש לממן מכללה דתית. הקולג' חכר אתר מבית החולים סנט ג'ון המטביל, לצד הצ'רוול, תחילה תוך שימוש בבנייני בית החולים עד שהבנייה החדשה הושלמה בין 1470 ל-1480. בזמן ייסוד הקולג' ב-1458, הוא כלל נשיא ושישה מלומדים. בשנת 1487, כאשר נכתב התקנון המייסד, היו כבר נשיא, 40 עמיתים, 30 מלומדים (חוקרים עמיתים-למחצה), ארבעה כמרים, שמונה פקידים, ו-16 חברי מקהלה, ומנהל וסדרן לבית הספר ללימוד לטינית. התקנון המייסד כלל הוראה לייסוד מקהלה של גברים ונערים (מסורת שנמשכה עד ימינו) והתייחס להגיית שם המכללה באנגלית. שם המכללה מבוטא כמו שם התואר "maudlin" מכיוון ששמה האנגלי של מריה מגדלנה בימי הביניים המאוחרים היה Maudelen, שמקורו במדלן בצרפתית עתיקה. אוקספורד ומודלין קולג' השתייכו לתומכי המלוכה במהלך מלחמת האזרחים האנגלית. בשנת 1642, המכללה תרמה יותר מ-296 ליברות של שריון לוחות כדי לממן את המאמץ המלחמתי - התרומה הגדולה ביותר במשקל מכל מכללות אוקספורד. למכללה המוצבת על גדות הצ'רוול ומשקיפה על גשר מודלין ועל הדרך מלונדון, הייתה משמעות טקטית עבור כוחות המלך. משנת 1643 עד 1645, הוצבו יחידות צבאיות חמושות באחו של הקולג'. העיר בנתה ביצורים בשטחי הקולג' כהכנה למצור. במהלך המצור הראשון על אוקספורד, צ'ארלס הראשון צפה בקרב ממגדל מודלין. בעקבות הכניעה של אוקספורד לתומס פיירפקס בתום מלחמת האזרחים האנגלית הראשונה, הורה הפרלמנט לערוך טיהור באוקספורד ולסלק עמיתים מסיבות פוליטיות ודתיות. בשנת 1647, הוחלף נשיא מודלין ג'ון אוליבר ומונה במקומו תומך הפרלמנט ג'ון וילקינסון, מנהל לשעבר של מודלין הול שהתמודד בעבר ללא הצלחה לתפקיד נשיא בקולג'. לאחר שסירבו להיכנע לסמכות הפרלמנט, גורשו גם 28 מהעמיתים, 21 מלומדים, וכל המשרתים מלבד אחד. לאחר גירוש המלוכנים אירח הקולג' את פיירפקס ואוליבר קרומוול ב-1649. ב-1660 לאחר שיקום המלוכה מונה שוב ג'ון אוליבר לנשיא קולג', ואחריו 17 עמיתים ושמונה מלומדים. במהלך שנות ה-80 של המאה ה-17 ביצע המלך ג'יימס השני כמה מהלכים כדי להכניס מחדש את הקתוליות לאוניברסיטה שהייתה עד אז אנגליקנית. בשנת 1687, הוא ניסה למנות את אנתוני פרמר כנשיא מודלין. העמיתים דחו זאת, לא רק משום שפרמר היה לכאורה קתולי ובעל מוניטין מוכתם, אלא גם משום שהוא לא היה עמית בקולג', ולכן על פי התקנון לא זכאי למשרה. העמיתים בחרו במקומו אחד מהם, ג'ון האו. ג'יימס הציע בסופו של דבר מועמד פשרה בדמותו של הבישוף מאוקספורד, סמואל פרקר אך גם הוא נדחה על ידי העמיתים כיוון שמבחינתם המשרה כבר אוישה. פרקר מונה בכוח למשרה והעמיתים והמלומדים שהתריסו נגד המלך גורשו. במקומם בחר המלך קתולים או אנגליקנים מתונים. פרקר מת ב-1688 והוחלף על ידי בואנוונטורה גיפרד, קתולי שבזמן כהונתו הפך את הקפלה לקתולית. גירוש העמיתים סימן נקודת מפנה ביחסים של האוניברסיטה עם המלוכה: האוניברסיטה המלכותית והאנגליקנית שהוקמה בזמן הרסטורציה הייתה צריכה לבחור והיא בחרה באנגליקניזם. התערבותו של ג'יימס בקולג' יצרה טינה בקרב האנגליקנים שהשתמשו בה כהוכחה לכך ששלטונו היה אוטוקרטי. ב-25 באוקטובר 1688, זמן קצר לפני המהפכה המהוללת והפלתו של ג'יימס השני על ידי ויליאם מאורנג', המינויים של ג'יימס בוטלו והאו והעמיתים שגורשו הוחזרו לקולג'. אירוע זה מצוין מדי שנה במשתה מיוחד, שנערך לעמיתי מודלין, מלומדים ופקידים אקדמיים. מאז אמצע המאה ה-20 בלט הקולג' בין היתר בזכות עמיתים מפורסמים כמו ק.ס. לואיס וההיסטוריון אלן ג'ון פרסיבל טיילור. במהלך מלחמת העולם השנייה, מפקדת פיקוד התחזוקה של RAF מוקמה במודלין. מכללת מודלין מחזיקה ומנהלת את פארק המדע של אוקספורד מדרום לעיר – פארק מדע וטכנולוגיה עם למעלה מ-100 חברות שנפתח ב-1991. מודלין קולג' היו אחד מהבעלים, ורכשו את הבעלות הכוללת ב-2016. ב-2021 מכרו 40% מהמניות תמורת 160 מיליון ליש"ט. דווח כי מכירה זו תכפיל את גודל קרן ההקדשים של מודלין, ותהפוך אותה ל"כנראה העשירה ביותר מבין 39 הקולג'ים של אוקספורד". כמו רבות מהמכללות של אוקספורד, איפשר מודלין קולג' הרשמה לנשים רק ב-1979, לאחר יותר מ-500 שנה כמוסד לגברים בלבד. בין 2015 ל-2017, 47.2% מהסטודנטים הבריטים לתואר הראשון שהתקבלו למודלין היו מבתי ספר ממלכתיים; 12.2% היו צאצאים של מיעוטים שחורים ואתנים, ו-0.7% היו שחורים. מתוך 300 הזימונים לתואר ראשון שהציע מודלין קולג' בין 2017 ל-2019, 25 (אחד מכל 12) הלכו לתלמידים מאיטון קולג' או בית הספר וסטמינסטר. שטחי הקולג' משתרעים צפונה ומזרחה מהמכללה וכוללים את רוב השטח התחום על ידי רחוב לונגוול, רחוב היי סטריט וסנט קלמנט'ס. המכללה מציגה מגוון סגנונות אדריכליים, והיא תוארה כ"גרעין מימי הביניים עם שתי תוספות שלא הושלמו, אחת מהמאה השמונה-עשרה ואחת מהמאה התשע-עשרה". המכללה מאורגנת סביב חמש חצרות או קוואדים (Quads). קוואד סנט ג'ון הוא בעל צורה לא סדירה והראשון בכניסה לקולג', הוא מתחבר לקוואד הגדול (הקלויסטר) דרך מגדל המייסד הגותי, המעוטר בגילופים וצריחים. קוואד הכומר (Chaplain's Quad) עובר לצד הקפלה וההול, עד למרגלות המגדל הגדול. St Swithun's Quad וקוואד לונגוול (המכיל את הספרייה) הוקמו בסוף המאה ה-19 ותחילת המאה ה-20, ומהווים את הפינה הדרום-מערבית של הקולג'. הקלויסטר או הקוואד הגדול הוא "גרעין ימי הביניים" של המכללה. הוא נבנה בין 1474 ל-1480, אך בוצעו בו מספר שינויים מאוחר יותר. הגישה לקלויסטר מקוואד סנט ג'ון היא דרך מגדל המייסדים. הקפלה וההול מהווים את הצד הדרומי של הקוואד. כאן נמצאים החדרים המשותפים לסטודנטים הצעירים, האמצעיים והבוגרים, והספרייה הישנה. בשנת 1508 נוספו לקלויסטר גרוטסקות הידועות כהירוגליפים. אלה נחשבים אלגוריים, וכוללים ארבעה כתבי הירוגליפים מול הספרייה הישנה המייצגים נושאים אקדמיים: מדע, רפואה, משפטים ותאולוגיה. להירוגליפים האחרים יוחסה סמליות הנוגעת לסגולות שאותן יש לעודד על ידי המכללה (למשל גרוטסקות האריה והשקנאים מול חדר המשותף של הבוגרים המייצגות אומץ וחיבה הורית) או חטאים שיש להימנע מהם (מנטיקור, מתאגרפים, ולאמיה מול החדר המשותף של הצעירים, המייצגים גאווה, מחלוקת ותשוקה). בשנת 2017 בוצעו עבודות תיקון לשחזור פסל המתאגרפים שנפגע קשות. ב-1822 הוחלט להרוס את הצד הצפוני של הקלויסטר משום שהתחזוקה שלו הוזנחה. החלטה זו הייתה שנויה במחלוקת, עוררה מחאות מצד העמיתים ובעיתונות העכשווית, והוא נבנתה מחדש זמן קצר לאחר מכן. הקפלה היא מקום פולחן לחברי המכללה ואחרים בקהילת אוניברסיטת אוקספורד ומחוצה לה. כקפלה אנגליקנית גבוהה, המסורת שלה מושפעת מהתחייה הקתולית בכנסיית אנגליה. במהלך הסמסטר נערכים טקסי תפילות ודרשות מדי יום. המקהלה שרה שיר ערב או תפילת ערבית כל יום בשעה 18:00 למעט ימי שני. הקפלה עצמה היא בניין רשום בדרגה I שנבנה בין 1474 ל-1480 הגג, שנותן רושם של תקרה מקומרת מאבן, הוא למעשה העתק עשוי גבס שנוסף בשנת 1790 על ידי ג'יימס וויאט (אנ'). וויאט ערך מספר שינויים בקפלה כדי להפוך אותה ליותר גותית, אך מלבד התקרה, תרומותיו הוסרו במהלך עיצוב מחדש מאוחר יותר ב-1828. בניית המגדל הגדול של מודלין החלה בשנת 1492 וייתכן שנועדה להחליף מגדל פעמונים קיים שנותר מבית החולים, ושכנראה היה במקור אמור לעמוד לבדו. עד להשלמתו ב-1509, נבנו מבנים נוספים משני הצדדים. המגדל מכיל עשרה פעמונים תלויים שנוצקו במספר בתי יציקה שונים והכבד ביותר, במשקל 17 ליטראות, נוצק בשנת 1623. גובה המגדל 144 רגל (43 מטר) והוא מהווה נקודת ציון מרשימה על הגישות המזרחיות למרכז העיר. המגדל היווה מודל למגדלים אחרים, כולל מגדל מיטשל מאוניברסיטת שיקגו, הכנסייה הפרסביטריאנית הראשונה של מנהטן, וכנסיית כל הקדושים בצ'רצ'יל, אוקספורדשייר. הוא מהווה את מרכז חגיגות הבוקר של האחד במאי באוקספורד, שממנו שרה המקהלה. במהלך המאות ה-18 וה-19, נעשו ניסיונות רבים לעצב מחדש את המקום שיתאים יותר לצורכי המכללה. הבניין החדש החל להיבנות בשנת 1733. הוא בנוי בסגנון פלדיאני וכולל אכסדרה . הוא תוכנן כצד אחד של "קוואד גדול" חדש, ובבהתאם לכך קצוות הבניין נותרו לא גמורים. עם זאת, החזון המלא מעולם לא הושלם על אף מספר ניסיונות של אדריכלים בתקופות שונות. לבסוף הרעיון לשלב את הבניין החדש לקוואד חדש ננטש. קצוות הבניין הושלמו ב-1824 והוא עומד כיום בנפרד מהקלויסטר עם מגרשי הקרוקט בצד אחד, והאחו עם פארק הצבאים בצד השני. הוא משמש למגורים לסטודנטים לתואר ראשון ועמיתים. בנוסף לספריות המרכזיות והמחלקתיות של האוניברסיטה, המכללות של אוקספורד מחזיקות ספריות משלהן. ספריית הקולג' המקורית, הספרייה הישנה, ממוקמת בקלויסטר והגישה אליה היא דרך מגדל המייסד או מגורי הנשיא. היא מכילה אוסף גדול של כתבי יד מלפני המאה ה-19. בשנת 1931, הספרייה החדשה, הנקראת כיום ספריית לונגוול, הוקמה בבניין לשעבר של בית הספר מודלין קולג' והפכה לספרייה הראשית לסטודנטים. היא נפתחה על ידי אדוארד השמיני כשהיה סטודנט בקולג'. בין השנים 2014 ל-2016 שופצה הספרייה ונפתחה מחדש על ידי הנסיך ויליאם, דוכס קיימברידג'. מגדל המייסד פנורמה של הקלויסטר, מגדל המייסד מצד שמאל מיקום הבניין החדש מאחרוי הקלויסטר צבאים בפארק באחו הקולג' "בוקר מאי במגדל מודלין" ציור של ויליאם הולמן האנט מ-1890 מדיה וקבצים בנושא מודלין קולג' בוויקישיתוף אתר האינטרנט הרשמי של מודלין קולג' מודלין קולג', ברשת החברתית אקס (טוויטר) "Magdalen (Name)". First Names Dictionary on AskOxford.com. אורכב מ-המקור ב-7 ביוני 2011. {{cite web}}: (עזרה) "Magdalen College". University of Oxford. נבדק ב-2022-11-01. The history of Magdalen College, Magdalen College "Magdalen College : Report and Financial Statements for the Year Ended 31 July 2022" (PDF). ox.ac.uk. p. 27. נבדק ב-5 באפריל 2020. {{cite web}}: (עזרה) "Undergraduate Degree Classifications". University of Oxford. נבדק ב-13 בספטמבר 2019. {{cite web}}: (עזרה) Magdalen College, British History Online "Maudlin (adj.)". Online Etymology Dictionary. נבדק ב-1 במרץ 2020. {{cite web}}: (עזרה) "Magdalen College", in A History of the County of Oxford: Volume 3, the University of Oxford, ed. Walker, Sir Edward (1705). Historical Discourses, Upon Several Occasions. London. pp. 16–21. Brockliss, Lawrence W. B. (2016). The University of Oxford: A History. Oxford University Press. pp. 208–210. ISBN 978-0-19-924356-3. "Illuminating Magdalen: A Magdalen College Buttery Book and the Restoration of the Fellows of Magdalen". Magdalen College, Oxford. 30 באוקטובר 2015. נבדק ב-2 בפברואר 2020. {{cite web}}: (עזרה) "Colleges - Soldiers of Oxfordshire". אורכב מ-המקור ב-24 בדצמבר 2012. נבדק ב-6 בנובמבר 2011. {{cite web}}: (עזרה) "Our Story". Oxford Science Park. נבדק ב-22 בפברואר 2020. {{cite web}}: (עזרה) "Magdalen Acquires 100% of Oxford Science Park". Magdalen College, Oxford. 12 בינואר 2016. נבדק ב-22 בפברואר 2020. {{cite web}}: (עזרה) "Magdalen College sells 40% of oxford Science Park to Singapore fund". Financial Times. 5 באוקטובר 2021. אורכב מ-המקור ב-10 בדצמבר 2022. נבדק ב-18 באוקטובר 2021. {{cite web}}: (עזרה) "Oxford college's wealth boost exposes academia's haves and have-nots". The Guardian. 9 באוקטובר 2021. נבדק ב-18 באוקטובר 2021. {{cite web}}: (עזרה) "Annual Admissions Statistical Report May 2018" (PDF). www.ox.ac.uk. Joshi Herrmann; Camilla Turner, ‏One in 12 offers made by a single Oxford college have gone to pupils from two elite private schools, The Telegraph, 12 January 2020 Howard Colvin, VII Indecision at Magdalen, Unbuilt Oxford, New Haven : Yale University Press, 1983, ISBN 978-0-300-03016-7 "The College Buildings". Magdalen College, Oxford. נבדק ב-3 בפברואר 2020. {{cite web}}: (עזרה) Library Hieroglyphics, Magdalen College, Oxford, 29 ביולי 2016, אורכב מ-המקור ב-10 בינואר 2020 {{citation}}: (עזרה) Slatter, H (1834). The Oxford University and City Guide. pp. 32–33. "Boxers Statue, Magdalen College Oxford". אורכב מ-המקור ב-5 בפברואר 2020. נבדק ב-5 בפברואר 2020. {{cite web}}: (עזרה) "Chapel Services". Magdalen College, Oxford. Magdalen College Bells, Dove's Guide for Church Bell Ringers. "Architectural Details". The University of Chicago Magazine. University of Chicago. בדצמבר 2002. ארכיון מ-18 במאי 2006. נבדק ב-30 באפריל 2006. {{cite journal}}: (עזרה) Dunlap, David W. (2004). From Abyssinian to Zion: A Guide to Manhattan's Houses of Worship. New York: Columbia University Press. ISBN 0-231-12543-7. Sherwood, Jennifer; Pevsner, Nikolaus (1974). Oxfordshire. The Buildings of England. "May Morning". Magdalen College Choir. נבדק ב-4 ביולי 2021. {{cite web}}: (עזרה) "Magdalen's Libraries". Magdalen College. Gordon Rayner, ‏Prince William follows in Edward VIII's footsteps by opening new library at Oxford's Magdalen College, The Telegraph, 11 May 2016 "Longwall Library – Magdalen College / Wright & Wright Architects". Arch Daily. 30 באוקטובר 2017. {{cite web}}: (עזרה)